128 Különfélék. 



jelentve, hogy az neki nincsen meg. Társaim közt nagy irigység 

 tárgya volt ez a czinczér, melynek csodájára sorra felkerestek. 



Édes atyám szívesen látta foglalkozásunkat, de nem egyszer 

 megmutatta ifjúságából megmaradt doboz lepkéit és buzdított, hogy 

 inkább a lepkék gyűjtésere adjuk magunkat, mivel ezek az állatok 

 a bogaraknál sokkal szebbek, érdekesebbek. Elmondta, hogyan 

 gyűjtötte tanulótársaival Pozsonyban a lepkéket, mutogatta, hogyan 

 kell azokat megölni és kifeszíteni. Végre hajoltunk a szép szónak 

 és kezdtünk lepkéket gyűjteni. Öcsémmel vasárnapon kivált a 

 Vadászerdőbe szoktunk kirándulni. Egy alkalommal, midőn így a 

 varnak ., esplanade"-ja mellett haladtunk, a tilosban valami szép 

 lepkét pillantottam meg, melyet azonnal űzőbe is vettem. Egys ze 

 csak rámkiált az öcsém, hogy futva jön a felvigyázó, a féltett 

 „Schanzgfreiter". Mi is futásnak eredtünk, de öcsém nem bírta ki 

 a versenyt : meg kellett várnunk a rettegett férfit, aki ugyancsak 

 fenyegetődzött nyársbahúzással vagy áristommal, de a végin meg- 

 könyörült rajtunk, midőn egész napra otthon kapott öt hatosunkat 

 odaadtuk. Az arany szabadság megvolt, de pénzünk egy krajczár 

 sem. Ámde mi folytattunk utunkat és étlen-szomjan egész nap 

 gyűjtöttünk, az erdőben el is tévedtünk és a rekkenő hőségben 

 pocsolyából oltottuk szomjunkat; miután a békákat elűztük volna. 



Máskor sokáig kergettünk egy szép Vanessa Antiopát, mely- 

 lyel még nem bírtunk ; a végen egy háznak falára ült jó magasan : 

 no, most a mienk ! Öcsém bakot állt. én a hátára másztam és úgy 

 vágtam a hálómmal a lepke után, de az elszállt, én meg lebuktam. 

 Ugyanakkor szép réten fogdostuk a Neptis aceris-eket, míg füty- 

 kössel felfegyverkezett paraszt agyonütéssel nem fenyegetett, ha 

 rétjét rögtön el nem hagyjuk. 



Ilyen és hasonló tapasztalatok le nem lohasztották gyűjtői 

 szenvedélyünket és rövid idő alatt elég szép gyűjteményt hoztunk 

 össze, kivált mivel hernyót is tenyésztettünk. Mielőtt Temesvárt 

 tl'nagytam volna, 1857-ben a bogarakból és lepkékből emlékül 

 egy-egy képet állítottam össze, ezeket azonban utóbb, a 70-es évek 

 közepén, költözködés alkalmával 2 — 3 éves fiacskám üvegestül 

 alaposan tönkretette. Az összetördelt lepkék közül egyet-kettőt le- 

 hetett csak megmenteni és egy Agrotis lucipeta még most is meg- 

 van a gyűjteményemben, úgyszintén megvan abból az időből egy 

 kép, mely bogarakat és lepkéket ábrázol, mert szándékoztam összes 

 lepkéimet természet után lefesteni, a bogarakat pedig lerajzolni, 

 üe ez csakhamar abbanmaradt, valamint a gyűjtés is pihent 

 20—25 évig. 



